wannaphong/clean_thaiwikipedia huggingface dataset:
# แคว้นคันธาระ
thumb|275px|ภาพถ่ายดาวเทียมของคันธาระในปัจจุบัน (ตุลาคม ค.ศ. 2020)

คันธาระ  เป็นแคว้นสมัยโบราณที่ตั้งอยู่ในพื้นที่ปากีสถานตะวันตกเฉียงเหนือและบางส่วนของอัฟกานิสถานตะวันออกเฉียงใต้ในปัจจุบัน ในบริเวณรอบนอกของอนุทวีปอินเดียตะวันตกเฉียงเหนือ มีจุดศุนย์กลางรอบหุบเขาเปศวาร์และหุบเขาสวัต แม้ว่าอิทธิพลทางวัฒนธรรมของ "Greater Gandhara" ขยายไปทั่วแม่น้ำสินธุถึงแคว้นตักศิลาในที่ราบสูงโปโตฮาร์และทางตะวันตกถึงหุบเขาคาบูลในอัฟกานิสถาน และทางเหนือถึงเทือกเขาการาโกรัม

การมีตัวตนของแคว้นคันธาระได้รับการยืนยันตั้งแต่สมัยฤคเวท และปรากฏในอเวสตะของโซโรอัสเตอร์ ซึ่งระบุเป็น Vaēkərəta สถานที่ที่สวยงามมากเป็นอันดับ 6 ของโลกที่สร้างโดยพระอหุระมาซดะ จากนั้นจึงเป็นหนึ่งใน 16 มหาชนบทในสมัยพระเวท โดยเป็นศูนย์กลางของศาสนาพระเวทและภายหลังก่อให้เกิดศาสนาฮินดู มีการระบุชื่อคันธาระในมหากาพย์พระเวทหลายแห่ง เช่น ฤคเวท, รามายณะ และมหาภารตะ โดยเป็นที่ประทับของพระนางคานธารี เจ้าหญิงแห่งอาณาจักรคันธาระ* Schmidt, Karl J. (1995). An Atlas and Survey of South Asian History, p.120: "In addition to being a center of religion for Buddhists, as well as Hindus, Taxila was a thriving center for art, culture, and learning."
 Srinivasan, Doris Meth (2008). "Hindu Deities in Gandharan art," in Gandhara, The Buddhist Heritage of Pakistan: Legends, Monasteries, and Paradise, pp.130-143: "Gandhara was not cut off from the heartland of early Hinduism in the Gangetic Valley. The two regions shared cultural and political connections and trade relations and this facilitated the adoption and exchange of religious ideas. [...] It is during the Kushan Era that flowering of religious imagery occurred. [...] Gandhara often introduced its own idiosyncratic expression upon the Buddhist and Hindu imagery it had initially come in contact with."
 Blurton, T. Richard (1993). Hindu Art, Harvard University Press: "The earliest figures of Shiva which show him in purely human form come from the area of ancient Gandhara" (p.84) and "Coins from Gandhara of the first century BC show Lakshmi [...] four-armed, on a lotus." (p.176) 

อาณาจักรคันธาระในยุคเหล็กกลายเป็นมหาอำนาจในสมัย Pushkarasarin เมื่อประมาณ 550 ปีก่อน ค.ศ. คันธาระถูกพิชิตจากจักรวรรดิอะคีเมนิดในศตวรรษที่ 6 ก่อน ค.ศ. อเล็กซานเดอร์มหาราชใน 327 ปีก่อน ค.ศ. และภายหลังกลายเป็นส่วนหนึ่งของจักรวรรดิเมารยะก่อนกลายเป็นศูนย์กลางของอาณาจักรอินโด-กรีก แคว้นนี้เคยเป็นศูนย์กลางของศาสนาพุทธแบบกรีกของอาณาจักรอินโด-กรีกและศาสนาพุทธแบบคันธาระในราชวงศ์ยุคหลัง เช่น อินโด-ไซเทีย, อินโด-พาร์เทีย และจักรวรรดิกุษาณะ คันธาระก็ยังเป็นศูนย์กลางของการเผยแผ่ศาสนาพุทธเข้าสู่เอเชียกลางและเอเชียตะวันออก"UW Press: Ancient Buddhist Scrolls from Gandhara". Retrieved April 2018.

แคว้นนี้เสี่อมถอยอย่างต่อเนื่องหลังการรุกรานอย่างรุนแรงโดยAlchon Hunsในคริสต์ศตวรรษที่ 6 และชื่อคันธาระหายไปจากแผนที่หลังการพิชิตของแมฮ์มูด แฆซแนวีใน ค.ศ. 1001
# ไอนุ (แก้ความกำกวม)
ไอนุ สามารถหมายถึง
 ชาวไอนุ ชนพื้นเมืองในแถบฮอกไกโด ประเทศญี่ปุ่น
 ภาษาไอนุ
 ไอนัวร์ หรือ ไอนู (Ainu, Ainur) ชนเผ่าในเรื่องเดอะลอร์ดออฟเดอะริงส์ และซิลมาริลลิออน
# เอ็มเอสเอ็น
เอ็มเอสเอ็น (MSN) หรือ ไมโครซอฟท์ เน็ตเวิร์ก (Microsoft Network) เป็นบริการทางอินเทอร์เน็ตโดยบริษัทไมโครซอฟท์ เปิดให้บริการเมื่อวันที่ 24 สิงหาคม พ.ศ. 2538 โดยเริ่มจากการให้บริการฮอตเมล และได้ขยายไปยังการบริการอื่น เช่น เอ็มเอสเอ็นเมสเซนเจอร์ ที่ได้รับความนิยมสูง จนล่าสุดได้เปลี่ยนชื่อเป็น วินโดวส์ไลฟ์ เมสเซนเจอร์

 ประวัติ  
เอ็มเอสเอ็นเริ่มจากการให้บริการอินเทอร์เน็ตผ่านโมเด็ม เพื่อแข่งขันกับ อเมริกาออนไลน์ และคอมพิวเซอร์ฟ ซึ่งเป็นผู้ทำตลาด ในขณะนั้น ต่อมาไมโครซอฟท์ได้พัฒนา อินเทอร์เน็ตเอกซ์พลอเรอร์ เพื่อจะมาแข่งกับ Netscape ที่เป็นผู้นำในขนาดนั้น จนสำเร็จ ดังปัจจุบัน รวมไปถึงพัฒนาโปรแกรม MSN Explorer ซึ่งเป็นเบราว์เซอร์สำหรับสมาชิกโดยเฉพาะ แต่ได้ยกเลิกการพัฒนามาตั้งแต่ ปี ค.ศ 2005 ซึ่งโปรแกรม The Microsoft Network หรือ MSN Explorer โดยติดตั้ง มาพร้อมกับ วินโดวส์ 95 วินโดวส์ NT 4.0 และ วินโดวส์ 98 และก็ไม่ได้ติดตั้งมาพร้อมกับ Windows รุ่นหลังจากนั้นอีกต่อไปแล้ว จนกระทั่งเมื่อ วินโดวส์ XP ก็ถูกติดตั้งมาอีกครั้ง แต่เปลี่ยนชื่อ เป็น MSN Explorer เป็นต้นมา ในปีต่อมาหลัง พ.ศ. 2538 ไมโครซอฟท์ ได้ซื้อ กิจการ Hotmail มา ซึ่งเป็นบริการอีเมล และก็ได้เติบโตมา และได้ขยายการบริการไปยังอื่น เช่น เอ็มเอสเอ็นเมสเซนเจอร์ ที่ได้รับความนิยมสูง และให้บริการในหลายภาษาทั่วโลก ซึ่งรวมถึงภาษาไทย
250px|thumb|right|หน้าหลักแบบเก่าของ MSN ประเทศไทย
ใน พ.ศ. 2548 บริการส่วนมากของ MSN นั้นได้เปลี่ยนชื่อเป็น วินโดวส์ไลฟ์ วินโดวส์ไลฟ์มีทั้งบริการใหม่ที่ออกมาอย่าง Windows Live Hotmail รวมถึงบริการเอ็มเอสเอ็นเดิมที่ได้เปลี่ยนชื่ออย่าง Windows Live Messenger หรือ MSN Spaces ที่ได้เปลี่ยนชื่อเป็น วินโดวส์ไลฟ์ สเปซเซส เป็นต้น และปรับปรุง ระบบเสิร์ชเอนจินของ MSN ใหม่ เป็น Windows Live เพื่อจะมาแข่งกับ ยาฮู และ กูเกิล ซึ่งเป็นผู้นำด้าน Search Engine รวมถึง ได้พัฒนา MSN Soapbox ซึ่งเป็นบริการแชร์วิดีโอ เช่นเดียวกับ YouTube Google Video และ Dailymotion ฯลฯ

 การพัฒนาโปรแกรม 

 แอปพลิเคชัน 
Microsoft News
Microsoft News (ก่อนหน้านี้คือ เอ็มเอสเอ็น ข่าว)https://www.blognone.com/node/103257 เป็นบริการรวบรวมข่าวล่าสุดและบทความที่ได้นำข้อมูลจากสื่อชั้นนำ โดยแอปพลิเคชันจากมีหมวดหมู่ให้เลือกอยู่ด้านบนแอป เช่น ความบันเทิง, ในประเทศ, ทั่วโลก, เทคโนโลยี เป็นต้น โดยผู้ใช้สามารถตั้งค่าหัวข้อและแหล่งที่มาของตัวเองได้https://www.microsoft.com/th-th/p/microsoft-news-%E0%B8%82%E0%B9%88%E0%B8%B2%E0%B8%A7-%E0%B8%88%E0%B8%B2%E0%B8%81%E0%B8%AA%E0%B8%B7%E0%B9%88%E0%B8%AD%E0%B8%8A%E0%B8%B1%E0%B9%89%E0%B8%99%E0%B8%99%E0%B8%B3%E0%B8%97%E0%B8%B1%E0%B9%88%E0%B8%A7%E0%B9%84%E0%B8%97%E0%B8%A2/9wzdncrfhvfw?activetab=pivot:overviewtab
# คณะตุลาการรัฐธรรมนูญ พ.ศ. 2549
คณะตุลาการรัฐธรรมนูญ ที่ตั้งขึ้นในปี 2549 นั้นเป็นคณะตุลาการศาลรัฐธรรมนูญชุดหนึ่งของไทย

 ประวัติ 
ภายหลังการรัฐประหาร พ.ศ. 2549 คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ได้ยกเลิกรัฐธรรมนูญแห่งราชอาณาจักรไทย พุทธศักราช 2540 และสั่งให้ศาลรัฐธรรมนูญสิ้นสุดลงพร้อมกับรัฐสภาและคณะรัฐมนตรี แต่ให้ศาลอื่น ๆ คงอยู่ต่อไป

ต่อมารัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549 มาตรา 35 ให้ตั้งคณะตุลาการรัฐธรรมนูญขึ้นคณะหนึ่ง ประกอบด้วย ประธานศาลฎีกา เป็นประธาน, ประธานศาลปกครองสูงสุด เป็นรองประธาน, ผู้พิพากษาในศาลฎีกา ซึ่งได้รับเลือกโดยที่ประชุมใหญ่ของศาลฎีกา โดยวิธีลงคะแนนลับ จำนวน 5 คน เป็นตุลาการ และตุลาการในศาลปกครองสูงสุด ซึ่งได้รับเลือกโดยทีประชุมใหญ่ศาลปกครองสูงสุดโดยวิธีลงคะแนนลับ จำนวน 2 คน เป็นตุลาการ โดยให้ทำหน้าที่ของศาลรัฐธรรมนูญ

ครั้นเมื่อประกาศใช้รัฐธรรมนูญแห่งราชอาณาจักรไทย พุทธศักราช 2550 แล้ว ได้จัดตั้งศาลรัฐธรรมนูญขึ้นอีกครั้ง และในบทเฉพาะกาล มาตรา 300 ให้คณะตุลาการดังกล่าวทำหน้าที่ศาลรัฐธรรมนูญตามรัฐธรรมนูญฉบับใหม่เป็นการชั่วคราว จนกว่าตุลาการคณะใหม่จะเข้ารับหน้าที่

 สมาชิกคณะตุลาการรัฐธรรมนูญ 

คณะตุลาการรัฐธรรมนูญประกอบด้วย พลิกประวัติ-ผลงาน ‘9 ตุลาการรัฐธรรมนูญ’ ผู้ตัดสินคดีประวัติศาสตร์ จากผู้จัดการออนไลน์
 นายปัญญา ถนอมรอด ประธานคณะตุลาการรัฐธรรมนูญ
 นายอักขราทร จุฬารัตน รองประธานคณะตุลาการรัฐธรรมนูญ
 หม่อมหลวงไกรฤกษ์ เกษมสันต์ ตุลาการรัฐธรรมนูญ
 นายสมชาย พงษธา ตุลาการรัฐธรรมนูญ
 นายนุรักษ์ มาประณีต ตุลาการรัฐธรรมนูญ
 นายกิติศักดิ์ กิติคุณไพโรจน์ ตุลาการรัฐธรรมนูญ
 นายธานิศ เกศวพิทักษ์ ตุลาการรัฐธรรมนูญ
 นายจรัญ หัตถกรรม ตุลาการรัฐธรรมนูญ
 นายวิชัย ชื่นชมพูนุท ตุลาการรัฐธรรมนูญ
# โตมาช โรซิตส์กี
โตมาช โรซิตส์กี (, ; เกิด: 4 ตุลาคม ค.ศ. 1980 ที่ปราก) เป็นอดีตนักฟุตบอลชาวเช็ก ที่เล่นในตำแหน่งกองกลาง และเป็นอดีตผู้เล่นทีมชาติสาธารณรัฐเช็ก โดยติดทีมชาติมาตั้งแต่ปี ค.ศ. 2000

โรซิตส์กี มีฉายาว่า "โมสาร์ตน้อย" ก่อนเริ่มฤดูกาล 2016–17 โรซิตส์กีได้ประกาศเลิกเล่นฟุตบอลหลังจากในช่วงก่อนหน้านั้นได้รับบาดเจ็บแทบตลอด กอรปกับอายุที่มากขึ้น โดยตั้งแต่ปี ค.ศ. 2015 โรซิตส์กีอยู่ในฐานะผู้เล่นสำรองมาตลอด  และเมื่อหลังจบฟุตบอลชิงแชมป์แห่งชาติยุโรป 2016 ที่ฝรั่งเศส ซึ่งโรซิตส์กีเป็นกัปตันทีม ตกรอบแรก โรซิตส์กีก็ได้ประกาศเลิกเล่นทีมชาติด้วยเช่นกัน

และได้ย้ายกลับไปยังสปาร์ตาปราฮา สโมสรที่สาธารณรัฐเช็ก อันเป็นสโมสรดั้งเดิมแต่แรก
# ซินิชา มิฮายลอวิช
ซินิชา มิฮายลอวิช (20 กุมภาพันธ์ ค.ศ. 1969 – 16 ธันวาคม ค.ศ. 2022) เป็นนักฟุตบอลและผู้จัดการชาวเซอร์เบียที่มีชื่อเสียงในการยิงฟรีคิกที่โค้งเข้าไปในประตูด้วยเท้าซ้ายที่ถนัด 

ในอาชีพนักฟุตบอลเขาเล่นเป็นกองหลังหรือกองกลาง เขาคว้าแชมป์ยูโรเปียนคัพ 1 สมัยกับเรดสตาร์ เบลเกรด หรือ เซอร์เวนา ซเวซด้า ในปัจจุบันในปี ค.ศ. 1991 และเล่นเป็นส่วนใหญ่ในอาชีพของเขาในเซเรีย อา อิตาลี โดยลงเล่นให้โรม่า, ซามพ์โดเรีย, ลาซิโอ และอินเตอร์ มิลาน 553 นัด และคว้าแชมป์ลีกกับสองสโมสรหลัง 
 
ซินิชา มิฮายลอวิช เสียชีวิตวันศุกร์ที่ 16 ธันวาคม ค.ศ. 2022 ด้วยโรคมะเร็งเม็ดเลือดขาว

ชีวิตช่วงต้น
มิฮายลอวิชเกิดในครอบครัวชนชั้นแรงงานที่วูกอวาร์ จากพ่อชาวเซิร์บในบอสเนีย กับแม่ชาวโครแอต เขาเติบโตที่ Borovo Naselje ร่วมกับน้องชายชื่อ Dražen (เกิด ค.ศ. 1973) Bogdan (เสียชีวิต ค.ศ. 2011) พ่อของทั้งสองจากหมู่บ้าน Kukulje ที่ตั้งอยู่ระหว่าง Srbac กับ Laktaši เป็นคนขับรถบรรทุกของบริษัทก่อสรา้ง Građevinar ที่วูกอวาร์ ส่วน Viktorija แม่ของทั้งสอง ทำงานในโรงงานรองเท้า Borovo มิฮายลอวิชระบุตนเองเป็นชาวเซิร์บ แต่ก็กล่าวด้วยว่า เขามองโครเอเชียเป็นประเทศของตนด้วย

ในช่วงสงครามประกาศเอกราชโครเอเชีย กองทัพโครเอเชียทำลายบ้านของเขา ลุงฝ่ายแม่เรียกแม่และบอกเธอว่าควรอยู่ที่ Borovo ส่วนสามีของเธอ (ผู้เป็นพ่อของซินิชา) จะถูกฆ่า เมื่ออาสาสมัครรักษาดินแดนเซอร์เบียยึดครองเมือง Borovo พวกทหารจึงจับลุง และพบเลขประจำตัวของซินิชาในสมุดที่อยู่ของเขา ซินิชาจึงถูกเรียกมาและถามว่าทั้งสองเป็นญาติกันหรือไม่ ลุงของเขาจึงรอดจากการสังหาร

ชีวิตส่วนตัวและเสียชีวิต
มิฮายลอวิชแต่งงานกับ Arianna Rapaccioni อดีตผู้จัดรายการโทรทัศน์ชาวอิตาลี ทั้งคู่ให้กำเนิดลูก 5 คน แบ่งเป็นชาย 3 คน และหญิง 2 คน ในวันที่ 13 กรกฎาคม ค.ศ. 2019 มิฮายลอวิชประกาศต่อสาธารณชนว่าเขาได้รับการวินิจฉัยว่าเป็นมะเร็งเม็ดเลือดขาวชนิดเฉียบพลัน อย่างไรก็ตาม เขาก็ยังคงทำหน้าที่เป็นผู้จัดการโบโลญญาต่อ หลังทำเคมีบำบัดสามครั้ง เขาจึงเข้ารับการปลูกถ่ายไขกระดูก

ในเดือนตุลาคม ค.ศ. 2021 เขากลายเป็นปู่หลัง Virginia ลูกสาวของเขา ให้กำเนิดลูกสาว เธอมีสามีชื่อ Alessandro Vogliacco ผู้เล่นให้กับเจนัว

มิฮายลอวิชเสียชีวิตในวันที่ 16 ธันวาคม ค.ศ. 2022 ที่คลินิกในกรุงโรมหลังเกิดโรคลูคีเมียแทรกซ้อน เขามีอายุ 53 ปี

หมายเหตุ
# ปัญญา ถนอมรอด
ปัญญา ถนอมรอด (เกิด 1 กรกฎาคม พ.ศ. 2490) เป็นตุลาการชาวไทย เคยดำรงตำแหน่งประธานศาลฎีกา นายกเนติบัณฑิตยสภา  และประธานคณะตุลาการรัฐธรรมนูญตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549http://www.iwebcool.com/constitutionalcourt/index.php?option=com_teamdisplay&view=members&filter_category=73&Itemid=1578&lang=th พลิกประวัติ-ผลงาน ‘9 ตุลาการรัฐธรรมนูญ’ ผู้ตัดสินคดีประวัติศาสตร์ จากผู้จัดการออนไลน์ ปัจจุบันดำรงตำแหน่ง ผู้พิพากษาอาวุโสในศาลอุทธรณ์ภาค 1 และกรรมการกฤษฎีกา

 ประวัติ 
ปัญญาเกิดที่อำเภอบางบ่อ จังหวัดสมุทรปราการ จบการศึกษานิติศาสตรบัณฑิต (เกียรตินิยมดี) มหาวิทยาลัยธรรมศาสตร์ เมื่อ พ.ศ. 2513 เนติบัณฑิต (สอบได้อันดับที่ 3) สำนักอบรมศึกษากฎหมายแห่งเนติบัณฑิตยสภา หลังจบการศึกษา รับราชการตุลาการ เป็นผู้ช่วยผู้พิพากษา (สอบได้อันดับที่ 1) เมื่อ พ.ศ. 2516 ได้รับแต่งตั้งเป็นผู้พิพากษา ที่ศาลจังหวัดเชียงใหม่ ได้รับแต่งตั้งเป็นผู้พิพากษาหัวหน้าศาลจังหวัดน่าน ตำแหน่งบริหารเคยเป็นรองอธิบดีผู้พิพากษาศาลแพ่ง, ประธานแผนกคดีพาณิชย์และเศรษฐกิจในศาลฎีกา และรองประธานศาลฎีกา 

ปัญญา ถนอมรอด ดำรงตำแหน่งประธานศาลฎีกาเมื่อวันที่ 1 ตุลาคม พ.ศ. 2549 สืบต่อจากชาญชัย ลิขิตจิตถะ ภายหลังรัฐประหารในประเทศไทย พ.ศ. 2549 ได้รับแต่งตั้งเป็นประธานคณะตุลาการรัฐธรรมนูญ ซึ่งในคดียุบพรรคการเมือง พ.ศ. 2549 ปัญญามีคำพิพากษาส่วนตนให้ยุบพรรคไทยรักไทย แต่ไม่ตัดสิทธิทางการเมืองของกรรมการบริหารพรรค 111 คน

ปัจจุบันเป็นอาจารย์ผู้บรรยาย วิชา ค้ำประกัน จำนอง จำนำ ณ สำนักอบรมศึกษากฎหมายแห่งเนติบัณฑิตยสภา ในพระบรมราชูปถัมภ์

ปัญญาดำรงตำแหน่งประธานศาลฎีกาถึงวันที่ 30 กันยายน พ.ศ. 2550 กระทั่งพ้นวาระเนื่องจากเกษียณอายุราชการ นอกจากนั้น ปัญญาได้รับพระบรมราชโองการโปรดเกล้าฯ แต่งตั้งเป็นกรรมการกฤษฎีกาตั้งแต่ พ.ศ. 2546 ถึงปัจจุบัน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๔, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๑๐, ๔ ธันวาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๖ ตอนที่ ๓ ข หน้า ๔๐๒, ๒๙ มกราคม ๒๕๔๒
# ศาสนาคอนโตเกียว
ศาสนาคอนโตเกียว หรือ ศาสนาแสงทอง ก่อตั้งเมื่อปลายคริสต์ศตวรรษที่ 19 

มีสาวกประมาณหมื่นคน เน้นความสัมพันธ์ระหว่างสาวกกับพระเจ้าโดยผ่านพระ 

มีพิธีกรรมที่เน้นให้สาวกเข้ามาคุยปรึกษากับพระคล้ายกับการปรึกษานักจิตวิทยา และเน้นสร้างสรรค์ความรู้สึกที่ดีกับสรรพสิ่งรอบข้าง 

ค
# เฟเลติ เซเวเล
ดร. เฟเลติ เฟรด เซเวเล เป็นนายกรัฐมนตรีของประเทศตองงาคนที่ 14 ได้รับการแต่งตั้งจากสมเด็จพระราชาธิบดีจอร์จ ตูโปอูที่ 5 เมื่อยังเป็นมกุฎราชกุมาร อีกทั้งยังเป็นนักธุรกิจชั้นนำและมีความสัมพันธ์ทางธุรกิจที่ดีกับสมเด็จพระราชาธิบดีจอร์จ ตูโปอูที่ 5 นโยบายสำคัญคือการปฏิรูปการเมืองและเศรษฐกิจ โดยมีเป้าหมายปฏิรูปรัฐธรรมนูญซึ่งมีอายุกว่า 130 ปี และให้สมาชิกรัฐสภามาจากการเลือกตั้งทั้งหมด ปัจจุบัน ดร. เฟเลติ เซเวเล เป็นนายกรัฐมนตรีพลเรือนคนแรกของประเทศตองงา
 ประวัติ 
ดร. เฟเลติ เซเวเล เกิดวันที่ 7 กรกฎาคม พ.ศ. 2487
 ประวัติการศึกษา 
ปริญญาตรีสาขาคณิตศาสตร์ ปริญญาโทและเอกสาขาภูมิศาสตร์เศรษฐกิจ จากมหาวิทยาลัยแคนเตอร์เบอรี ไครสต์เชิร์ช ประเทศนิวซีแลนด์

 ประวัติการทำงาน 
 ในปี พ.ศ. 2542 ได้รับเลือกตั้งเป็นสมาชิกสภาผู้แทนราษฎร (ผู้แทนสามัญชน 1 ใน 9 คน) และได้รับการเลือกตั้งอีกในสมัยปี พ.ศ. 2545 และปี 2548
  ได้รับการแต่งตั้งให้ดำรงตำแหน่งรัฐมนตรีว่าการกระทรวงแรงงาน พาณิชย์และอุตสาหกรรมในปี 2548 ซึ่งมีผลงานดีเด่นในการทำให้ตองงาสามาถเข้าเป็นประเทศสมาชิกองค์การการค้าโลก ในเดือน ธันวาคม พ.ศ. 2548 และเมื่อต้นปี 2549 ได้เสนอร่างกฎหมาย Employment Relations Bill ต่อคณะรัฐมนตรี เพื่อแก้ปัญหาข้าราชการหยุดงานประท้วง
  ได้รับการแต่งตั้งเป็นนายกรัฐมนตรีของตองงา สืบแทนเจ้าชายอูลูกาลาลา ลาวากา อาตา ซึ่งลาออกจากตำแหน่งเมื่อเดือนกุมภาพันธ์ พ.ศ. 2549

ฟเลติ
# เท็นริเกียว
เท็นริเกียว  บางครั้งเขียนเป็น ลัทธิเท็นริ Wolfgang Hadamitzky, Kimiko Fujie-Winter. Kanji Dictionary 漢字熟語字典. Tuttle Publishing, 1996. p. 46. เป็นศาสนาญี่ปุ่นใหม่ (Japanese new religion) ที่ไม่ได้นับถือแบบเอกเทวนิยมหรือสรรพเทวนิยม มีต้นกำเนิดจากหลักคำสอนของหญิงที่มีชื่อว่ามิกิ นากายามะในคริสต์ศตวรรษที่ 19 ซึ่งผู้ติดตามเรียกเธอว่า "โอยาซามะ"Fukaya, Tadamasa, "The Fundamental Doctrines of Tenrikyo," Tenrikyo Overseas Mission Department, Tenri-Jihosha, 1960, p.2 ผู้ติดตามเท็นริเกียวเชื่อว่าเทพผู้สร้าง เทพแห่งความจริง มีพระนามหลายแบบ เช่น "สึกิฮิ", "เท็นริ-โอ-โนะ-มิโกโตะ" และ "โอยางามิซามะ (พระเจ้าผู้เป็นบุพการี)" ทรงเปิดเผยเจตจำนงของพระองค์ผ่านมิกิ นากายามะในฐานะศาลเจ้าของเทพเจ้า (Shrine of God)"I wish to receive Miki as the Shrine of God." The Doctrine of Tenrikyo, Tenrikyo Church Headquarters, 2006, p.3. และถึงผู้ที่มีบทบาทในระดับที่น้อยกว่าในฮนเซกิ อิโซ อิบูริ และผู้นำคนอื่น ๆ จุดมุ่งหมายทางโลกของเท็นริเกียวคือสั่งสอนและสนับสนุนชีวิตอันผาสุข (Joyous Life) ที่กระทำด้วยกุศลธรรมและสติสัมปชัญญะ ซึ่งมีชื่อเรียกว่า 

ศูนย์ปฏิบัติการหลักของเท็นริเกียวในปัจจุบันอยู่ที่สำนักงานใหญ่ศาลเจ้าเท็นริเกียว (เท็นริ จังหวัดนาระ ประเทศญี่ปุ่น) ซึ่งมีศาลเจ้าที่ได้รับการสนับสนุนทั่วญี่ปุ่น 16,833 แห่งJapanese Ministry of Education. Shuukyou Nenkan, Heisei 14-nen (宗教年鑑平成14年). 2002. มีศาสนิกชนในประเทศญี่ปุ่น 1.75 ล้านคน และประมาณการว่ามีศาสนิกชนมากกว่า 2 ล้านคนทั่วโลกStuart D. B. Picken. Historical dictionary of Shinto. Rowman & Littlefield, 2002. p. 223.
# โอมชินริเกียว
อาเลฟ  ชื่อเดิมคือ โอมชินริเกียว  เป็นลัทธิวันสิ้นโลกของญี่ปุ่น โชโกะ อาซาฮาระ (Shoko Asahara) ก่อตั้งเมื่อ ค.ศ. 1984

โอมชินริเกียวถูกพบว่า เป็นตัวการใช้สารซาริน (sarin) โจมตีผู้คนที่มัตสึโมโตะเมื่อ ค.ศ. 1994 และในซับเวย์โตเกียวเมื่อ ค.ศ. 1995 แต่ไม่เคยยอมรับเรื่องดังกล่าว โดยอ้างว่า ผู้กระทำกระทำเองอย่างลับ ๆ ผู้บริหารและสาวกทั่วไปไม่รู้เห็นด้วย อาซาฮาระยังถ่ายทอดเสียงตนเองร้องเพลงยืนยันความบริสุทธิ์ออกวิทยุที่ซื้อสัญญาณจากรัสเซียส่งผ่านมายังญี่ปุ่น แต่ในวันที่ 6 กรกฎาคม ค.ศ. 2018 หลังอุทธรณ์คำพิพากษาครบทุกศาลแล้ว อาซาฮาระกับพวกอีกหกคนก็ถูกประหารด้วยการแขวนคอเป็นการลงโทษในคดีโจมตีซับเวย์เมื่อ ค.ศ. 1995 และคดีอื่น ๆ ครั้นวันที่ 26 กรกฎาคม ค.ศ. 2018 พรรคพวกอีกหกคนของเขาก็ถูกประหารตามติดกันไปhttps://www.bbc.co.uk/news/world-asia-44962581

หลายประเทศ รวมถึงคาซัคสถาน แคนาดา รัสเซียRussia bans murderous Japanese sect Aum Shinrikyo as terrorist group, rt.com; accessed 12 July 2018. สหรัฐ และสหภาพยุโรป ได้ระบุอย่างเป็นทางการให้โอมชินริเกียวเป็นองค์การก่อการร้าย

ใน ค.ศ. 2007 โอมชินริเกียวยุบลงเป็นกลุ่มอาเลฟและกลุ่มฮิการิโนะวะ (Hikari no Wa) สำนักข่าวกรองความมั่นคงสาธารณะ (Public Security Intelligence Agency) ของญี่ปุ่นประกาศเมื่อ ค.ศ. 2009 ว่า อาเลฟและฮิการิโนะวะเป็นสาขาของ "ศาสนาอันตราย" (dangerous religion)National Police Agency (Japan) (2009), , GYOSEI Corporation, pg. 160. และออกประกาศในเดือนมกราคม ค.ศ. 2015 ให้กลุ่มทั้งสองอยู่ในความเฝ้าระวังของทางการเป็นเวลาสามปีหรือกว่านั้น รัฐบาลญี่ปุ่นเลิกเฝ้าระวังฮิการิโนะวะใน ค.ศ. 2017 แต่ยังเฝ้าระวังอาเลฟต่อไป
# ราชวงศ์ปราสาททอง
ราชวงศ์ปราสาททอง เป็นราชวงศ์ที่ 4 ครองอาณาจักรอยุธยาเป็นเวลา 58 ปี (พ.ศ. 2173 - พ.ศ. 2231) มีชื่อตามพระนามของสมเด็จพระเจ้าปราสาททอง ผู้สถาปนาราชวงศ์ด้วยการยึดอำนาจจากสมเด็จพระอาทิตยวงศ์ พระมหากษัตริย์พระองค์สุดท้ายในราชวงศ์สุโขทัย ราชวงศ์ปราสาททองได้ชื่อว่าเป็นยุคทองของอาณาจักรอยุธยา ราชวงศ์ปราสาททองมีพระมหากษัตริย์ครองราชย์ 4 พระองค์เป็นลำดับดังนี้

สมเด็จพระเจ้าปราสาททอง ผู้สถาปนาราชวงศ์ ครองราชย์(พ.ศ. 2173- 2199)
 สมเด็จเจ้าฟ้าไชย (พ.ศ. 2199) พระราชโอรสในสมเด็จพระเจ้าปราสาททอง ครองราชย์ได้เพียง 9 เดือน ก็ถูกสมเด็จพระนารายณ์มหาราช(พระอนุชา) ร่วมกับสมเด็จพระศรีสุธรรรมราชา ชิงราชสมบัติและสำเร็จชีวิต
 สมเด็จพระศรีสุธรรมราชา (พ.ศ. 2199) พระอนุชาของสมเด็จพระเจ้าปราสาททอง และเป็นพระเจ้าอาของสมเด็จเจ้าฟ้าไชย อยู่ในราชสมบัติได้เพียง 2 เดือน 20 วัน ก็สมเด็จพระนารายณ์มหาราชชิงราชสมบัติและสำเร็จโทษ
 สมเด็จพระนารายณ์มหาราช (พ.ศ. 2199 - พ.ศ. 2231) พระราชโอรสในสมเด็จพระเจ้าปราสาททอง ครองราชย์ได้ 32 ปี

 แผนผัง 

ดูเพิ่ม
 รายพระนามพระมหากษัตริย์ไทย
# สมเด็จพระราชาธิบดีซัยยิด ซีรอญุดดีน
สมเด็จพระราชาธิบดีตวนกู ซัยยิด ซีรอญุดดีน อิบนี อัลมัรฮูม ตวนกูซัยยิด ปุตรา จามาลัลลาอิล ยังดีเปอร์ตวน อากงที่ 12 ทรงเป็นสมเด็จพระราชาธิบดีองค์ที่ 12 แห่งสหพันธรัฐมาเลเซีย และอดีตรายารัฐปะลิสเป็นพระราชโอรสในสมเด็จพระราชาธิบดีองค์ที่ 3 แห่งมาเลเซีย เสด็จพระราชสมภพเมื่อวันที่ 17 พฤษภาคม พ.ศ. 2486 และทรงขึ้นครองสิริราชสมบัติเมื่อวันที่ 13 ธันวาคม พ.ศ. 2544

สมเด็จพระราชาธิบดีตวนกู ไซอิด ซิรอญุดดิน อิบนี อัลมาร์ฮูม ตวนกู ไซอิด ปุตรา จามาลุลไลล์ ยังดี เปอร์ตวน อากง แห่งมาเลเซีย เป็นพระราชโอรสในตวนกู เซยิด ปุตรา อิบนิ อัล มรหุม เซยิด ฮัสซัน จามัลุลลาอิล (Tuanku syed Putra Ibni Al Marhum Syed Hassan Jamalullail) อดีตสมเด็จพระราชาธิบดีองค์ที่ 3 และรายารัฐปะลิส กับเติงกู บุดริอะห์ บินติ อัล มรหุม เติงกู อิสมาอิล (Tengku Budriah binti Al – Marhum Tengku Ismail) เสด็จขึ้นครองราชย์เมื่อวันที่ 13 ธันวาคม พ.ศ. 2544 เป็นพระมหากษัตริย์ภายใต้รัฐธรรมนูญระบอบประชาธิปไตยแบบรัฐสภา ทรงเป็นสมเด็จพระราชาธิบดีองค์ที่ 12 แห่งมาเลเซีย

 พระราชประวัติ 
สมเด็จพระราชาธิบดีตวนกู ซัยยิด ซีรอญุดดีน เสด็จพระราชสมภพเมื่อวันที่ 17 พฤษภาคม พ.ศ. 2486 ณ เมืองระอาว รัฐปะลิส ประเทศมาเลเซีย  
พระองค์ทรงอภิเษกสมรสเมื่อวันที่ 15 กุมภาพันธ์ พ.ศ. 2510 กับสมเด็จพระราชินีตวนกู เฟาซิอาห์ บินตี อัลมาร์ฮูม เติงกู อับดุล รอชีด รายา ประไหมสุหรี อากง ซึ่งสืบเชื้อสายพระราชวงศ์สุลต่านรัฐกลันตันและตรังกานู มีพระราชโอรส 1 พระองค์และพระราชธิดา 1 พระองค์  พระองค์ทรงสำเร็จการศึกษาจากวิทยาลัยวิชาการทหารแซนเฮริสต์ (Sandhurst) สหราชอาณาจักร เมื่อ พ.ศ. 2508

 พระราชกรณียกิจ 
 ทรงได้รับการสถาปนาพระอิสริยยศเป็นมกุฏราชกุมารแห่งรัฐปะลิส เมื่อวันที่ 30 ตุลาคม พ.ศ. 2503
 ทรงได้รับการสถาปนาพรอิสริยยศเป็นราชาแห่งรัฐปะลิส เมื่อวันที่ 17 เมษายน พ.ศ. 2543 ภายหลังจากที่ตวนกู เซยิด ปุตรา (Tuanku Syed Putra) สมเด็จพระราชบิดาสวรรคต และมีพระราชพิธีราชาภิเษก เมื่อวันที่ 7 พฤษภาคม พ.ศ. 2544
# ฟาโรห์แฮตเชปซุต
แฮตเชปซุต (/hætˈʃɛpsut/ "สตรีชั้นสูงผู้เป็นเอก") เป็นพระมหากษัตริย์พระองค์ที่ห้าในราชวงศ์ที่สิบแปดแห่งอาณาจักรอียิปต์โบราณ ซึ่งเป็นสตรี

เจมส์ เฮนรี บรีสด์ (James Henry Breasted) นักไอยคุปต์วิทยา กล่าวว่า พระนางทรงเป็นที่รู้จักกันว่า "เป็นอิสตรีผู้ยิ่งใหญ่พระองค์แรกในประวัติศาสตร์ ที่พวกเรามีข้อมูล"

พระนางเป็นอิสตรีผู้ที่ครองบัลลังค์เป็นฟาโรห์องค์ที่สามแต่กลับเป็นที่รู้จักอย่างมากในฐานะ "ราชินีมีเครา" มาจากการที่พระนางได้สวมเคราปลอมเหมือนบุรุษฟาโรห์ทำกัน พระนางได้แต่งตำนานเกี่ยวกับประสูติกาลของพระนางว่า "เมื่อเทพอามุนผู้ยิ่งใหญ่แห่งนครธีบส์ หลงรักหญิงงามนามว่าอาโมส อามุนได้เข้าหานางและมีสัมพันธ์กับนาง โดยที่พระองค์อามุนแต่งตั้งบุตรีในครรภ์ของอาโมสเป็นผู้นั่งบัลลังค์ฮอรัสตลอดไป" ดังนั้นถือได้ว่าเป็นการฉลาดที่พระนางแต่งตำนานไว้เพื่อให้ไม่มีประชาชนหน้าไหนกล่าวหาพระนางได้อีก

พระนางมีพระราชกรณียกิจในการบำรุงเศรษฐกิจของอียิปต์ และค้าขายกันกับดินแดนพันท์และได้ของมีค่ามากมายกลับมา โดยวิหารสุสานของนางมีชื่อว่าเดียร์-เอล-บาฮารี หรือในภาษาอียิปต์โบราณว่า"เจเซร์-เจเซร์รู"(Djeser-djeseru)
# คตส.
คำสำคัญ "คตส." อาจหมายถึง

 คณะกรรมการตรวจสอบทรัพย์สิน - ตั้งขึ้นโดย คณะรักษาความสงบเรียบร้อยแห่งชาติ ใน พ.ศ. 2534
 คณะกรรมการตรวจสอบการกระทำที่ก่อให้เกิดความเสียหายแก่รัฐ - ตั้งขึ้นโดย คณะมนตรีความมั่นคงแห่งชาติ ใน พ.ศ. 2549
# เขาช่องอุตสาหกรรม 1979
บริษัท เขาช่องอุตสาหกรรม 1979 จำกัดเดิมเป็น ห้างหุ้นส่วนจำกัด กาแฟเขาช่อง เป็นผู้ผลิตกาแฟไทยภายใต้เครื่องหมายการค้า เขาช่อง กำเนิดจากการที่ จิระ จิระเลิศพงษ์ ผู้ก่อตั้งได้พบเมล็ดกาแฟที่ตำบลกะช่อง อำเภอนาโยง จังหวัดตรัง และได้นำมาทดลองหาวิธีให้มีรสชาติอร่อยจนสามารถออกจำหน่ายได้ กระทั่งปี พ.ศ. 2518 จึงได้สร้างโรงงานในกรุงเทพมหานครเพื่อจัดจำหน่ายไปทั่วประเทศไทย

ปัจจุบันเขาช่องมีสินค้าทั้งหมด 4 กลุ่ม ได้แก่ กาแฟผงสำเร็จรูป กาแฟทรีอินวัน กาแฟคั่วบด ครีมเทียมเปิดอาณาจักร "เขาช่องอุตสาหกรรม 1979" ของเจ้าสัว ชนะ จิระเลิศพงษ์
# เอส แอนด์ พี ซินดิเคท
บริษัท เอส แอนด์ พี ซินดิเคท จำกัด (มหาชน)  เป็นผู้ประกอบการธุรกิจอาหารและเบเกอรี่ภายใต้เครื่องหมายการค้า S&P โดยมีสาขาแรกเป็นร้านเบเกอรี่และไอศกรีมเล็ก ๆ อยู่ในซอยประสานมิตร (สุขุมวิท 23) เปิดเมื่อวันที่ 14 ตุลาคม พ.ศ. 2516 (ตรงกับเหตุการณ์ 14 ตุลา) โดยพี่น้องตระกูลไรวา และตระกูลศิลาอ่อน www.sandp.co.th, S&P Syndicate PLC Milestones  และได้ขยายธุรกิจเติบโตขึ้นเป็นลำดับ และได้เข้าจดทะเบียนในตลาดหลักทรัพย์แห่งประเทศไทยในปี พ.ศ. 2532 ในหมวดธุรกิจอาหารและเครื่องดื่ม โดยใช้เครื่องหมายในการซื้อขายหลักทรัพย์ว่า "S&P"ตลาดหลักทรัพย์แห่งประเทศไทย, :ข้อมูลรายบริษัท/หลักทรัพย์ SNP : บริษัท เอส แอนด์ พี ซินดิเคท จำกัด (มหาชน)ต่อมาบริษัทฯได้แปลงสภาพเป็นบริษัทมหาชนจำกัด ในวันที่ 20 เมษายน พ.ศ. 2537 ใช้ชื่อว่า "บริษัท เอส แอนด์ พี ซินดิเคท จำกัด (มหาชน)"จนถึงปัจจุบันนี้

 ธุรกิจในเครือ 
• ร้านอาหารและร้านเบเกอรี่ เอส แอนด์ พี

• ร้านอาหาร เพลย์ คาเฟ่
# วันอีด
วันอีด อาจหมายถึง

 อีดิลฟิฏร์ ภาษามลายูปัตตานีเรียก ฮารีรายอปอซอ มุสลิมภาคกลางเรียก วันอีดเล็ก จัดขึ้นในวันที่ 1 เดือนเชาวาล
 อีดิลอัฎฮา ภาษามลายูปัตตานีเรียก ฮารีรายอฮัจยี มุสลิมภาคกลางเรียก วันอีดใหญ่ จัดขึ้นในวันที่ 10 เดือนซุลฮิจญะฮ์
# การทำอันดับข้อมูลให้เด่นสุด
การทำอันดับข้อมูลให้เด่นสุดศัพท์บัญญัติ จาก พจนานุกรม ศัพท์นิเทศศาสตร์ ฉบับราชบัณฑิตยสภา หรือ เอสอีโอ  เป็นการจัดทำ ปรับปรุงเว็บไซต์หรือเว็บเพจ เพื่อให้ติดอันดับต้น ๆ ในหน้าผลการค้นหาของเสิร์ชเอนจิน ด้วยวิธีการธรรมชาติหรือที่ไม่เสียค่าใช้จ่าย โดยวิธีการทำ SEO นั้นมีหลากหลายวิธีและขั้นตอน ตัวอย่างเช่น เพิ่ม Sitemap, เพิ่ม Robots.txt, เชื่อมต่อ Google Analytics, เชื่อมต่อ Google Search Console, วางโครงสร้างเว็บไซต์ รวมถึงการทำ Search Intent (วัตถุประสงค์ในการค้นหา) ซึ่งผ่านทางเป้าหมายของคำค้นหาที่ต้องการ ซึ่งเป็นส่วนหนึ่งของ การทำการตลาดผ่านระบบค้นหา หรือ search engine marketing (SEM)
# เคาะลีฟะฮ์
เคาะลีฟะฮ์ตามประกาศสำนักนายกรัฐมนตรี เรื่องหลักเกณฑ์การทับศัพท์ภาษาอาหรับ หน้า 3 หรือ กาหลิบ  มาจากคำว่า "เคาะลีฟะฮ์ อัรเราะซูล" (ผู้แทนของท่านเราะซูล)

คือคำที่ใช้เรียกประมุขของอาณาจักรอิสลามต่าง ๆ เริ่มตั้งแต่หลังจากท่านนบีมุฮัมมัดเสียชีวิต จนถึงปลายอาณาจักรอุษมานียะหฺ ประมุขสี่คนแรกเรียกว่า อัลคุละฟาอ์ อัรรอชิดูน คือ อะบูบักรฺ อุมัร อิบนุลค่อฏฏอบ อุษมาน บินอัฟฟาน, และอะลีย์ บินอะบีฏอลิบ ต่อมาเมื่ออำนาจของรัฐอิสลามตกภายใต้การปกครองของตระกูลอุมัยยะฮ์ ตระกูลอับบาซียะฮ์ และตระกูลอุษมาน ประมุขแต่ละคนก็ยังใช้คำนี้ เคาะลีฟะฮ์คนสุดท้ายคือ อับดุลมะญีด ที่ 2 เขตปกครองของเคาะลีฟะฮ์เรียกว่ารัฐเคาะลีฟะฮ์ (Caliphate)